Iivo

Iivo on suomalainen ja virolainen miehen etunimi, Iivari-nimen alkujaan karjalainen muunnelma. Iivon nimipäivä on samana päivänä kuin Iivarinkin niin Suomessa kuin Virossakin eli 22. elokuuta. Virossa käytössä ovat myös muodot Ivo, Ivar ja Ivari. 

Nimi Ivo on eri maissa syntynyt muistakin lähtökohdista. Germaanisissa kielissä nimi on todennäköisesti syntynyt lyhentymänä nimistä, joiden alkuosana on marjakuusta tarkoittava sana iv. Toisaalta nimen syntyyn ovat saattaneet vaikuttaa kelttiläistä alkuperää olevat nimet Ives ja Yves, jotka ovat esiintyneet myös useilla pyhimyksillä. Sen sijaan Bulgariassa, Serbiassa ja Makedoniassa nimi Ivo on syntynyt diminutiivimuotona nimestä Ivan, joka on Johannes-nimen slaavilainen muoto. 

Suomessa nimi Iivo on Digi- ja väestötietoviraston tietojen mukaan annettu vuoden 2019 loppuun mennessä 1 111:lle ja Ivo noin 570 henkilölle.

Tunnettuja Iivoja 

Listan henkilöt ovat suomalaisia, ellei toisin mainita.

 Iivo Ahava, vienankarjalainen punainen heimosoturi
 Iivo Antila, osuustoimintaliikkeen vaikuttaja ja maanviljelysneuvos
 Iivo Hallakorpi, maanviljelysteknologian professori
 Iivo Hokkanen, jääkiekkoilija
 Iivo Härkönen, kirjailija, karjalaisen kansanperinteen kerääjä
 Iivo Nei, virolainen šakinpelaaja ja šakkikirjailija.
 Iivo Nikutjev, vienankarjalainen kirjailija
 Iivo Niskanen, maastohiihtäjä ja olympiavoittaja
 Iivo Polvi, poliitikko (Vasemmistoliitto), kunnallisneuvos
 Iivo Riikonen, yritysjohtaja ja maanviljelysneuvos
 Iivo Väänänen, ampuja, olympiamitalisti
 Iivo Wegelius, jääpalloilija ja valmentaja

Tunnettuja Ivoja 
 Ivo Andrić, jugoslavialainen kirjailija, Nobelin kirjallisuuspalkinnon saaja
 Ivo Angelov, bulgarialainen kreikkalais-roomalaisen tyylin painija
 Ivo Baldi Gaburri, italialainen katolinen piispa
 Ivo Belet, belgialainen poliitikko ja europarlamentaarikko
 Ivo Canelas, portugalilainen näyttelijä
 Ivo Cipci, jugoslavialainen vesipalloilija
 Ivo Cruz, brasiliainen säveltäjä
 Ivo Daneu, slovenialainen koripalloilija ja valmentaja
 Ivo Fürer, sveitsiläinen katolinen piispa
 Ivo Garrani, italialainen näyttelijä
 Ivo Grbić, kroatialainen jalkapalloilija
 Ivo Jan, slovenialainen jääkiekkoilija ja valmentaja
 Ivo Josipović, kroatialainen poliitikko ja säveltäjä, Kroatian presidentti 2010–2015
 Ivo Karlović, kroatialainen tennispelaaja
 Ivo Knoflíček, tšekkiläinen jalkapalloilija
 Ivo Kurtini, jugoslavialainen vesipalloilija
 Ivo Lah, slovenialainen matemaatikko
 Ivo Linna, virolainen laulaja
 Ivo Malec, kroatialais-ranskalainen säveltäjä
 Ivo Miro Jović, bosniaherzegovinalainen poliitikko
 Ivo Muser, italialainen katolinen piispa
 Ivo Papazov, bulgarialainen klarinetisti
 Ivo Perišin, kroatialainen taloustieteilijä ja poliitikko
 Ivo Pogorelić, kroatialainen pianisti
 Ivo Preiss, latvialainen salibandyn pelaaja
 Ivo Rüthemann, sveitsiläinen jääkiekkoilija
 Ivo Sanader, Kroatian pääministeri 2003–2009
 Ivo Scapolo, italialainen katolinen arkkipiispa ja Pyhän istuimen diplomaatti
 Ivo Štakula, jugoslavialainen vesipalloilija
 Ivo Stefanoni, italialainen soutaja
 Ivo Ulich, tšekkiläinen jalkapalloilija
 Ivo Van Damme, belgialainen keskimatkojen juoksija
 Ivo Vesely, tšekkiläis-australialainen jääkiekkoilija
 Ivo Viktor, tšekkiläinen jalkapallomaalivahti
 Ivo Žďárek, tšekkiläinen diplomaatti.

Lähteet 

Etunimet